**Likovni natječaj**

**„Velikani hrvatske prošlosti“**

****

|  |
| --- |
| **Prijava:** 15.11.2016.  **Mjesto:** Zagreb  **Organizator:** OŠ Grigora Viteza i DV Iskrica  **url:** <http://os-gviteza-zg.skole.hr/vijesti>  <http://www.vrtic-iskrica.zagreb.hr/>  Likovni natječaj *Velikani hrvatske prošlosti* ima cilj kroz likovne tehnike osvijestiti i pokrenuti kreativnost djeteta nudeći mu pravo na znanja i doživljaj prošlosti svoga naroda, te pravo na stvaranje stava i osobne vizije osjećaja nacionalne pripadnosti i pripadanje kulturnoj civilizacijskoj jedinstvenosti. Također, uz slobodno odabran likovni sadržaj, cilj je razvijati sposobnost prikazivanja i izražavanja ljudskog lika u vidu portreta.  Motiv ovogodišnjeg natječaja je **kralj Tomislav**, a natječaj je predviđen za individualni rad djece vrtićke i rane školske dobi (1. – 4. razred osnovne škole).  Natječaj traje do 15.studenoga 2016., a odabrani pristigli radovi bit će izloženi u vremenu od 01. do 09.prosinca 2017.g. u OŠ Grigora Viteza, Zagreb, Kruge 46 i DV Iskrica, Kruge 3, Zagreb.  Djeca u dječjim vrtićima kao i učenici sa svojim voditeljima, istražit će važnost i ulogu kralja Tomislava u povijesti hrvatske države. Proučavajući povijesni materijal, priče i legende o kralju Tomislavu, djeca će vizualizirati njegov lik i prenijeti ga na papir.  Pristigli radovi bit će podijeljeni u tri kategorije:   1. Djeca vrtićke i rane školske dobi s posebnim odgojno – obrazovnim potrebama 2. Djeca vrtićke dobi 3. Djeca rane školske dobi od 1. – 4. razreda   Stručno povjerenstvo odabrat će najuspješnije radove koje će izložiti.  Od izloženih radova odabrat će tri najuspješnija u svakoj kategoriji čiji će autori i mentori biti prigodno nagrađeni i pohvaljeni na svečanosti otvorenja izložbe.  Uz izložbu radova i završetak natječaja bit će tiskan i katalog s posebno uspješnim ostvarenjima.  Predispozicije natječaja:  Rad treba biti na formatu do 35 cm X 30 cm i izrađen kombiniranom tehnikom – crni tuš, tempera.  Na poleđini rada obvezno napisati:  - ime, prezime i dob autora  - ime i prezime mentora  - kategoriju ( 1., 2., 3.)  - naziv i adresa ustanove  Sve radove potrebno je, do naznačenog nadnevka, poslati na sljedeće adrese:  - OŠ Grigora Viteza, Kruge 46, 10 000 Zagreb (za kategorije 1.i 3)  - DV Iskrica, Kruge 3, 10 000 Zagreb (za kategoriju 2.)  s naznakom: Za natječaj „Velikani hrvatske prošlosti“ |
|  |
|  |